**Gode råd til hvordan du får hoveduddannelse i ØNH**

Lidt gode råd og vejledning til hvordan du kan kvalificere dig til en hoveduddannelse inden for ØNH. Tænk på at du gerne skal kunne tilføre noget nyt på dit CV hvert kvartal efter du er blevet kandidat. Så står du stærkt.

1.      Artikler eller kasuistik. Kom i gang med det samme. Overlægerne har typisk projekter som man kan komme med på. Alt tæller, men 1. forfatter er det vigtigste. Artikel er større end en kasuistik. Til gengæld er sidstnævnte relativt hurtigt og nemt at få udgivet. Husk også at dine artikler kan bruges som foredrag på årsmøderne. Man kan også lave en Poster. Dette tæller også.   PhD tæller altid, gerne indenfor ØNH! Men absolut ikke et must.

2.    ØNH-erfaring. Introduktionsstilling og gerne ½-1 år yderligere som minimum. Prøv evt. at brede dine ansættelser lidt ud, så det ikke kun er fx RH som kender dig. Kend din logbog, så du kan få den udfyldt korrekt.

3.      ØNH-operationer. Alle operationer, hvor du er 1. operatør eller supervisor tæller. Lav en indgrebs specifik oversigt over dine operationer. Få dig en operationsbog, hvori du sætter labels på ptt samt indgrebet. Husk også at registrere næsefrakturer i LA samt incisioner af abscesser i LA. Husk også at registrere dig i Orbit som hovedoperatør. Her kan der trækkes en liste ud, og det er den som kan underskrives senere hen som dokumentation. Postoperative blødningsoperationer, fiberskopier, tungebånd eller lignende tæller ikke i operationsbogen.

4.      Sideuddannelse. Relevant sideuddannelse helst 6 mdr i enten plastik, anæstesi, kirurgi eller ØNH-onkologi. Husk også her at registrere dine indgreb, også dem i LA. Intern medicin giver dig også god erfaring da mange ØNH patienter er ældre og har meget komorbiditet.

5.      Undervisning. Det er ikke kun undervisning på afdelingen som tæller. Du skal tilegne dig minimum 40 timer selvstændig sundhedsfaglig postgraduat undervisning ved siden af. Dette kan være underviser på CEKU, sygeplejeskolen eller underviser for fysioterapeuter. Undervisning som klinikassistent tæller ikke under de 40 timer.

6.      Kurser. ØNH-relevante kurser kan findes på [www.dsohh.dk](http://www.dsohh.dk/). Her skal du have minimum 40 timers ØNH-kurser. Årsmødet tæller ikke med. Gode kurser er CPH Nottingham som ligger i juni, men tilmeldingen sker i Januar, og det bliver hurtigt overtegnet, så hold øje på deres hjemmeside. Dertil er UL-kurset i Kiel også relevant. Dette ligger typisk i september, men bliver også hurtigt overtegnet. Her skal man skrive til Frau Becker og blive sat på venteliste hurtigt. Dertil er der DSOHH (dansk selskab for otorhinolaryngologi og hoved hals cancer) årsmøde i april/maj samt YO (yngre otologer) årsmøde i september. Phd-kurser tæller også. Man skal yderligere have min 40 timer inden for andre kurser eller 80 timer ØNH-kurser. ATLS tæller også som ØNH-relevant kursus.

7.      Udlandsophold. Sundhedsfagligt gerne postgraduat ophold af minimum 3 mdr. tæller.

8.      Frivilligt arbejde. Prøv Kræftens Bekæmpelse, Mændenes Hjem eller andre organisationer og deltag i deres frivillige arbejde.

9. Ledelse: Meld dig som tillidsrepræsentant(TR) på afdelingen eller skemaplanlægger. TR suppleant tæller også. Udarbejd VIP-instrukser på afd.

10.  Indmeldelse i organisationer. Relevante organisationer er DSOHH, YO, Yngre Læger, Lægeforeningen.